ਵੈਲੇਨਟਾਈਨ ਵਿਸ਼ੇਸ਼: 'ਮੇਰੀ ਪਤਨੀ ਹੀ ਮੇਰਾ ਪਹੀਆ ਹੈ'\n30 ਸਾਲ ਦੇ ਅਸ਼ਰਫ਼ ਰਜ਼ਾ ਅਤੇ 25 ਸਾਲ ਦੀ ਪਿੰਕੀ ਅੱਜ ਆਪਣਾ ਪੰਜਵਾਂ ਵੈਲੇਨਟਾਈਨ ਡੇਅ ਮਨਾ ਰਹੇ ਹਨ। ਉਨ੍ਹਾਂ ਦੇ ਵਿਆਹ ਨੂੰ ਸਾਢੇ ਤਿੰਨ ਸਾਲ ਹੋ ਗਏ ਹਨ।

ਅਸ਼ਰਫ਼ ਅਤੇ ਪਿੰਕੀ ਦੀ ਕਹਾਣੀ ਕੋਈ ਆਮ ਪ੍ਰੇਮ ਕਹਾਣੀ ਨਹੀਂ ਹੈ। ਅਸ਼ਰਫ਼ ਅਪਾਹਿਜ ਹਨ ਅਤੇ ਆਪਣੇ ਪੈਰਾਂ 'ਤੇ ਚੱਲ ਨਹੀਂ ਸਕਦਾ ਜਦਕਿ ਪਿੰਕੀ ਇੱਕ ਆਮ ਨੌਕਰੀਪੇਸ਼ਾ  ਕੁੜੀ ਹੈ।

ਆਪਣੀ ਫ਼ੋਨ ਦੀ ਹੋਮ ਸਕਰੀਨ ’ਤੇ ਇੰਝ ਵੇਖੋ ਬੀਬੀਸੀ ਪੰਜਾਬੀ

'ਕੋਈ ਪਿਆਰ ਦੀ ਗੱਲ ਕਹੇਗਾ ਤਾਂ ਵੀ ਭਰੋਸਾ ਨਹੀਂ ਕਰਾਂਗੀ'

ਕੋਚ ਮੁੰਡਿਆਂ ਦੇ ਸਰੀਰਕ ਸ਼ੋਸ਼ਣ ਦਾ ਦੋਸ਼ੀ ਕਰਾਰ

ਦੋਹਾਂ ਦਾ ਧਰਮ ਵੀ ਵੱਖੋ-ਵੱਖਰਾ ਹੈ। ਅਸ਼ਰਫ਼ ਮੁਸਲਮਾਨ ਅਤੇ ਪਿੰਕੀ ਹਿੰਦੂ ਧਰਮ ਨਾਲ ਸਬੰਧਤ ਹੈ ਪਰ ਦੋਹਾਂ ਵਿਚਾਲੇ ਸਰੀਰਕ ਅਤੇ ਧਾਰਮਿਕ ਫ਼ਰਕ ਕਦੇ ਨਹੀਂ ਆਉਂਦਾ। ਦੋਵੇਂ ਇੱਕ-ਦੂਜੇ ਦਾ ਪੂਰਾ ਖਿਆਲ ਰੱਖਦੇ ਹਨ।

ਪਿੰਕੀ ਕਹਿੰਦੀ ਹੈ, "ਅਸ਼ਰਫ਼ ਵਿੱਚ ਸੋਚ ਅਤੇ ਆਤਮ-ਵਿਸ਼ਵਾਸ ਕਿਸੇ ਆਮ ਮੁੰਡੇ ਤੋਂ ਵੀ ਵੱਧ ਹੈ। ਉਹ ਮੇਰਾ ਸਪੋਰਟ ਸਿਸਟਮ ਹੈ। ਮੈਂ ਕਈ ਵਾਰੀ ਕਮਜ਼ੋਰ ਹੋ ਜਾਂਦੀ ਹਾਂ ਪਰ ਉਹ ਮੇਰੀ ਆਤਮ ਸ਼ਕਤੀ ਵਧਾਉਂਦੇ ਹਨ।"

ਪੀਐੱਚ.ਡੀ ਕਰ ਰਹੇ ਅਸ਼ਰਫ਼ ਦਾ ਕਹਿਣਾ ਹੈ, "ਮੈਂ ਭਾਵੇਂ ਸਰੀਰਕ ਤੌਰ 'ਤੇ ਅਸਮਰਥ ਹਾਂ ਪਰ ਦਿਮਾਗੀ ਤੌਰ 'ਤੇ ਸਿਹਤਮੰਦ ਹਾਂ।"

ਦਿੱਲੀ ਵਿੱਚ 10X10 ਫੁੱਟ ਦੇ ਘਰ ਵਿੱਚ ਕੋਈ ਧਾਰਮਿਕ ਪ੍ਰਤੀਕ ਨਜ਼ਰ ਨਹੀਂ ਆਉਂਦਾ। ਉਨ੍ਹਾਂ ਦਾ ਮੰਨਣਾ ਹੈ ਕਿ ਇਨਸਾਨੀਅਤ ਤੋਂ ਵੱਡਾ ਕੋਈ ਧਰਮ ਨਹੀਂ ਹੈ। 

ਪਿੰਕੀ ਨੇ ਬੀਬੀਸੀ ਨਾਲ ਗੱਲਬਾਤ ਦੌਰਾਨ ਕਿਹਾ, "ਸਾਡੇ ਦੋਹਾਂ ਵਿਚਾਲੇ ਕਦੇ ਹਿੰਦੂ-ਮੁਸਲਮਾਨ ਧਰਮ ਦੀ ਗੱਲ ਨਹੀਂ ਆਉਂਦੀ। ਇਨ੍ਹਾਂ ਨੂੰ ਜੋ ਸਹੀ ਲਗਦਾ ਹੈ ਉਹ ਕਰਦੇ ਹਨ।

 ਮੈਨੂੰ ਜੋ ਸਹੀ ਲੱਗਦਾ ਹੈ ਉਹ ਮੈਂ ਕਰਦੀ ਹਾਂ। ਕੋਈ ਕਿਸੇ 'ਤੇ ਧਰਮ ਦੇ ਨਾਂ 'ਤੇ ਦਬਾਅ ਨਹੀਂ ਪਾਉਂਦਾ। ਅਸੀਂ ਇੱਕ-ਦੂਜੇ ਦੇ ਤਿਉਹਾਰ ਮਿਲ ਕੇ ਮਨਾਉਂਦੇ ਹਾਂ। 

ਮੈਂ ਇਨ੍ਹਾਂ ਦੇ ਰੋਜ਼ੇ ਰੱਖਦੀ ਹਾਂ ਅਤੇ ਇਹ ਮੇਰੇ ਤਿਉਹਾਰ ਚੰਗੇ ਤਰੀਕੇ ਨਾਲ ਮਨਾਉਂਦੇ ਹਨ।"

ਬਚਪਨ ਦੇ ਦੋਸਤ

ਅਸ਼ਰਫ਼ ਅਤੇ ਪਿੰਕੀ ਦਾ ਰਿਸ਼ਤਾ ਭਾਵੇਂ ਪੰਜ ਸਾਲ ਦਾ ਹੈ ਪਰ ਦੋਹਾਂ ਦੀ ਦੋਸਤੀ ਬਚਪਨ ਤੋਂ ਸੀ।

ਦੋਵੇਂ ਬਚਪਨ ਤੋਂ ਚੰਗੇ ਦੋਸਤ ਸਨ।

ਪਿੰਕੀ ਦੱਸਦੀ ਹੈ, "ਇੱਕ ਦਿਨ ਇਨ੍ਹਾਂ ਨੇ ਆਪਣਾ ਫੋਨ ਨੰਬਰ ਦਿੱਤਾ ਅਤੇ ਹੱਸਦੇ ਹੋਏ ਕਿਹਾ ਕਿ ਮੇਰਾ ਨੰਬਰ ਰੱਖ ਲਓ, ਇੱਕ ਦਿਨ ਜਦੋਂ ਮੈਂ ਬਹੁਤ ਵੱਡਾ ਆਦਮੀ ਬਣ ਜਾਊਂਗਾ ਅਤੇ ਉਦੋਂ ਤੈਨੂੰ ਮੇਰਾ ਨੰਬਰ ਲੈਣ ਲਈ ਲਾਈਨ ਵਿੱਚ ਨਹੀਂ ਲਗਣਾ ਪਏਗਾ।"

#HerChoice: ਔਰਤਾਂ ਦੇ ਮਨ ਦੇ ਭੇਤ ਖੋਲ੍ਹਦੀ ਲੜੀ

ਕੁਝ ਸਾਲਾਂ ਬਾਅਦ ਫਿਰ ਦੋਹਾਂ ਵਿਚਾਲੇ ਹਰ ਰੋਜ਼ ਗੱਲਬਾਤ ਹੋਣ ਲੱਗੀ ਅਤੇ ਦੋਵੇਂ ਇੱਕ ਦੂਜੇ ਨਾਲ ਆਪਣੀਆਂ ਸਾਰੀਆਂ ਗੱਲਾਂ ਸਾਂਝੀਆਂ ਕਰਨ ਲੱਗੇ। ਇਹ ਦੋਸਤੀ ਕਦੋਂ ਪਿਆਰ ਵਿੱਚ ਬਦਲ ਗਈ ਦੋਹਾਂ ਨੂੰ ਪਤਾ ਹੀ ਨਹੀਂ ਲਗਦਾ।

ਅਸ਼ਰਫ਼ ਕਹਿੰਦੇ ਹਨ, "ਮੈਨੂੰ  ਪਿੰਕੀ ਦੀ ਸੋਚ ਚੰਗੀ ਲਗਦੀ ਸੀ। ਉਸ ਦਾ ਵੀ ਮੇਰੀ ਤਰ੍ਹਾਂ ਧਰਮ ਪ੍ਰਤੀ ਜ਼ਿਆਦਾ ਝੁਕਾਅ ਨਹੀਂ ਸੀ। ਮੈਨੂੰ ਲੱਗਿਆ ਕਿ ਸਾਡੀ ਦੋਵਾਂ ਦੀ ਸੋਚ ਮਿਲਦੀ ਹੈ ਇਸ ਲਈ ਅਸੀਂ ਭਵਿੱਖ...\n\ntl;dr:
"ਮੈਂ ਕਦੇ ਕੁਰਸੀ ਦਾ ਇਸਤੇਮਾਲ ਨਹੀਂ ਕਰਦਾ, ਮੇਰੀ ਪਤਨੀ ਹੀ ਮੇਰਾ ਪਹੀਆ ਹੈ।"